Só lyk beurtkrag vir die weekFoto bloot ter illustrasie. (Foto: Unsplash) Fase 2-beurtkrag sal vanaand om middernag opgehef word, maar van Maandag tot Woensdag weer tussen 16:00 en 00:00 ingestel word. Eskom sal Woensdag sê watter fase vir die res van die week sal geld. Eskom het Sondag in ŉ verklaring gesê beurtkrag is nodig om noodopwekkingsreserwes saans te bestuur. Eskom moes fase 2-beurtkrag Saterdag op kort kennisgewing instel toe vier opwekkingseenhede gelyk die gees gegee het. “Sedert gistermiddag is twee opwekkingseenhede by Grootvlei en een elk by die Kriel en Majuba-kragsentrale weer tot die stelsel gevoeg. ŉ Opwekkingseenheid by Lethabo is egter uit die stelsel verwyder vir herstelwerk,” lui Eskom se jongste verklaring. Eskom het tans ŉ tekort aan 5244 MW krag weens beplande opknappings en 15 612 MW weens onbeplande onderbrekings.